open-index/open-wikipedia-markdown huggingface dataset:
Дуфски Водопад

мини|200п|десно|Дуфски Водопад

**Дуфскиот Водопад** — водопад по течението на Ростушка Река, во близината на селото Ростуше. Водопадот е висок околу 23,5 м.

## Местоположба и одлики
Водопадот се наоѓа во близината на селото Ростуше, на падините на планината Крчин, каде што е сместен во густа шума. Тој претставува ерозивен водопад кој е создаден како последица на регресивното всекување на речното корито на Ростушка Река. Според геолошката структура, најзастапени се карбонатните карпи. Вкупниот вертикален отсек на водопадот изнесува 23,5 м, а подинскиот дел содржи џиновски лонец. Водопадот е полноводен во текот на целата година, при што протокот е двојно поголем во текот на зимата, а во просек изнесува околу 90 л/с.

## Пристап
Водопадот се наоѓа на леснодостапно место и за да се дојде до него не е потребен голем физички напор. До него води обележана пешачка патека во должина од илјада и дваесет метри, така што, доколку се пешачи со просечно темпо, до водопадот се пристигнува за половина час. Од половина пат, патеката води по кањонот на Ростушка Река, кој на некои места е длабок и до 100 метри. На крајот од кањонот се наоѓа в 
одопадот, скриен позади карпите, со висина над 25 метри. На местото е поставена алпинистичка опрема со која посетителите може да се искачат по карпите што го обиколуваат водопадот. За посета на оваа природна знаменитост се наплаќа влезница од 100 денари. (На барање се добива и брошура за водопадот, како и услуга од туристички водич).

## Галерија

Податотека:Vodopad duf 2015.jpg|Водопадот при поголем протек на вода 
Податотека:Дуфски Водопад 2.jpg|Нискиот дел од водопадот
Податотека:Патека до Дуфски Водопад.jpg|Патека која води до водопадот
Податотека:Викиекспедиција Река 52.jpg|Карпи околу водопадот
Податотека:Vodopad duf v 2015.jpg|Кањонот на Ростушка Река во близина на водопадот


## Поврзано
* Ростушка Река
* Крчин
* Ростуше

## Наводи

## Надворешни врски

* Водопадот Дуф во село Ростуше – рај за очите — репортажа на *Мој Портал*

Категорија:Водопади во Македонија
Категорија:Ростуше
Саша Греј

**Саша Греј** () (родено име **Марина Ан Хенцис**; March 14, 1988) е американска глумица, модел, автор, пејач, и поранешна порнографска глумица. Се поjавува и во голем број на музички впотови и рекламни кампањи. Освојува голем број на награди помеѓу 2007 и 2010, вклучувајќи и AVN најдобра глумица на годината во 2008.
мини|Фотографија од Саша Греј

## Наводи

## Надворешни врски

*
*
*
*
*
*
*
*
*
*
*
*
*
*
*
*

Категорија:Американски порно-глумици
Категорија:Порно-глумици
Категорија:Живи луѓе
Категорија:Егзистенцијалисти
Категорија:Родени во 1988 година
Лин

**Лин** или **Линче** () — село во источна Албанија, на самото Охридско Езеро. Сместено е во Општина Поградец, Област Горица.

## Историја

Лин е населен уште од метално време. Пронајдоците кои се откриени на ридовите над Лин вклучуваат остатоци од ранохристијанска римска црква, која датира од VI век. Црквата е културен споменик на Албанија и е вклучена во списокот на УНЕСКО за заштита на Охридскиот регион на албанска страна.

## Географија
Лин е сместено на мал полуостров на Охридското Езеро, јужно од планинскиот превој и граничен премин Ќафасан. Оддалечено е 22 км од градот Поградец, и околу 10 км од Струга. Селото Радожда на другата страна на границата е најблиската населба до Лин.

## Демографија
Според статистиката на Васил К’нчов (*[[Македонија. Етнографија и статистика|Македонија, Етнографија и статистика]]*) од 1900 година, Лин имало 600 жители, од кои 300 Македонци христијани и 300 Албанци муслимани.

На Етнографската карта на Битолскиот Вилает од 1901 година, Лин е претставен како мешано македонско-албанско село во Охридската Каза на Битолскиот Санџак со 70 куќи.

## Дијалект
Лин е единственото село во Албанија каде што е зборуван вевчанско-радошкиот дијалект на македонскиот јазик, кој го претставуваат уште три села во Македонија: Вевчани, Радожда и Мали Влај.

## Култура

## Личности

## Поврзано

## Наводи

## Надворешни врски

Категорија:Поградец (општина)
Категорија:Села во Албанија
Категорија:Струшки села
Категорија:Македонски населби во Албанија
Црква „Св. Илија“ - Градовци

**Свети Илија** — македонски православен храм во селото Градовци во околината на градот Скопје. Сместен е во густа дабова шума на крајот на горното маало на селото, веднаш од десната страна на земјениот пат кој води кон селата Гумалево и Тисовица. Црквата се наоѓа југозападно од селото и во нејзината околина има старински гробишта со камени крстови, кои до денес се добро зачувани. Оваа црква во 1923 на местото на остатоците од дотогашното црквиште (имало „ѕидини“) ја изградил еден селанец (Блаже Станковски) кој немал машки деца. На денот на црквата, Илинден, се колела жртва (крава) крај црквата. Околу црквата има свети и чудотворни („табуисани“) дабови, кои се оградени со железна ограда и крај кои населението пали свеќи и остава пари и разни дарови. Според натписот на влезот на црквата таа била возобновена во 1993 година, кога го добила и денешниот изглед со покриена трпезарија со маси и фрески и икони дарувани за здравје од семејства со потекло од селото Градовци. 
## Галерија


File:Vlezot-na-Sv.Ilija-Gradovci.JPG|Влезот на црквата со натписот за годината на изградбата и обнововувањето и мермерниот крст
File:Cudotvoren-dab-Sv.Ilija-Gradovci.JPG|Светиот чудотворен даб крај црквата



## Наводи

Категорија:Градовци
Градовци
Категорија:Македонската архитектура во 1993 година
Снежана Конеска Руси

**Снежана Конеска Руси** (родена на  во Ниш) — македонска театарска, филмска и телевизиска глумица, и режисерка. Снежана Конеска во својата кариера има одиграно поголем број театарски претстави и филмски улоги.

## Животопис

Снежана Конеска Руси е родена во Ниш, НР Србија, ФНР Југославија на 8 декември 1952. Конеска се преселила во Скопје, каде завршила своето основно и средно образование. Таа дипломирала на Факултетот за драмски уметности (1975/ 1976) во класата на професорите Владимир Милчин и Љубиша Георгиевски. Таа била успешен студент и била прогласена за најдобар студент за 1976 година.

Македонската јавност ја запаметила Конеска по своите први улоги и придонеси на Детската радио драма во МРТ, каде била член од 1963 до 1973 година. Од 1972 до 1978 година била водител на Македонското радио. Своите први улоги ги одиграла во 1973 година, а во 1975 година ја добила и наградата за најдобар млад глумец од списанието „*[[Млад борец]]*“. Од 1978 година станала редовен член на Македонскиот народен театар, и работи се до нејзиното пензионирање во 2019 година. Таа била директор на Македонски народен театар во периот од 2000 до 2004 година. Мајка е на едно дете, ќерка.

## Награди
Некои од наградите на Снежана Конеска се:
* 1974: Награда доделена од весникот „*Млад борец*“, за успешен млад актер за улогата на ликот Девојката во претставата „*Димна Јуда, град градила*“ и за монодрамата „*Ана Франк*“ 
* 1976: Награда за епизода за улогата на Слепата девојка во „*Крчма под зеленото дрво*“ на ТИ „Војдан Чернодрински“
* 1991: Најдобро глумечко остварување за ликот Маргарита во „*Ричард Трети*“ на ТИ „Војдан Чернодрински“
* 1992: Добитник на Наградата „13 Ноември“ на Град Скопје
* 2019: Награда за животно дело „11 Октомври“
* 2024: Трета награда на анонимен отворен конкурс за монодрамски текст „BIVIR“ (Да живееш, да преживееш), во Домот на култура − Битола, излезена во печат книгата „Слободата живее тука“
* 2025: Награда за животно дело МТФ "Војдан Чернодрински"
* 2026: Награда за трајни вредности Златна бубамара на популарноста

## Филмографија

## Надворешни врски
* Животопис на Снежана Конеска Руси, Македонски народен театар
* Снежана Конеска Руси: Мојот сон и јаве – театарот!
* 

## Наводи
* 

Категорија:Живи луѓе
Категорија:Глумици од Ниш
Категорија:Глумици од Скопје
Категорија:Македонски филмски глумци
Категорија:Македонски телевизиски глумци
Категорија:Македонски театарски глумци
Категорија:Југословенски глумци
Категорија:Македонски режисери
Категорија:Глумци во Македонскиот народен театар
Категорија:Апсолвенти на Факултетот за драмски уметности - Скопје
Македонско радио

**Македонско радио** може да се однесува на еден од трите радиоканали на МРТ:

* Македонско радио 1
* Македонско радио 2
* Македонско радио 3
Црква „Св. Ѓорѓи“ - Градовци

**Свети Ѓорѓи** — македонски православен храм во селото Градовци, во околината на градот Скопје. Сместена е во средното маало, на самиот негов влез на една височина веднаш десно од патот. Црквата е многу стара (*„од век и превек“*) со ѕидови изградени од камен. Точноста на датумот на изградбата е непознат, но се знае дека таа била обновена во XIX век. Врз основа на видот на градбата, како и врз основа на техниката и начинот на сликање на фрескоживописот, со сигурност може да се заклучи дека оваа црква потекнува од средновековниот период односно од XIII или XIV век.

Врз основа на изгледот на ѕидовите од надворешната страна може да се забележат две различни техники на градба, на основа на што може да се заклучи дека во минатото црквата имала куполи и градба со делкан и кршен камен иста како познатите средновековни манастири низ Македонија, при што доживеала разурнување и обнова со ѕидање со обични камења како македонските куќи во XVIII и XIX век. Дека црквата најверојатно била повисока со куполи, а потоа и делумно разурната, сведочи фактот што фрескоживописот во внатрешноста до покривната конструкција прекинува во долниот и средниот дел од телата на светците. Околу оваа црква се наоѓаат селските гробишта, а во нивна близина постојат и старински гробишта за кои населението не знае чии се, но со сигурност се знае дека се христијански поради сочуваноста на камените крстови на некои од гробовите.

Црквата има занимлива градба и вреден фрескоживопис, а во нејзиниот двор кој е ограден со камена ѕидана ограда, постои заградена трпезарија со маси, која се истакнува со својата занимливост и старост.

## Галерија


File:Dvorot na Sv.Gjorgji-Gradovci.JPG|Дворот на црквата со трпезаријата
File:Freskozivopis-severen-dzid-Sv.Gjorgi-Gradovci.JPG|Фрескоживописот на северниот ѕид
File:Vnatresnost-Sv.Gjorgi-Gradovci.JPG|Внатрешноста на црквата, со живописот во олтарниот дел
File:Freskozivopis-nad-vlezot-Sv.Gjorgi-Gradovci.JPG|Фрескоживописот над влезот на црквата
File:Freskozivopis-juzen-dzid-Sv.Gjorgi-Gradovci.JPG|Фрескоживописот на јужниот ѕид


## Наводи

## Надворешни врски

Категорија:Градовци
Градовци
Традиционално кинеско писмо

**Традиционални кинески знаци** (кин. трад. 正體字/繁體字; упр. 繁体字; пинјин: ; јитпинг: ) се кинески знаци што не претрпеле никакви упростувања и замени извршени по 1946 г. Тие се стандардно писмо во Тајван, Хонгконг и во Кангсиевиот речник. Знаците го добиле денешниот облик со појавувањето на чиновничкото писмо во времето на династијата Хан и останале прилично непроменети од V век до денес (за време на  Јужните и Северните династии.) Поимот „традиционално писмо“ е ретроним кој има за цел да го разграничи од упростеното писмо, кое е стандардизираното писмо на НР Кина воведено 1950-тите. Традиционалните знаци денес се користат во Тајван, Хонгконг, Макао и во покраината Гуангџоу. Со нив се служи и кинеската дијаспора вон југоисточна Азија, со тоа упростеното писмо што во последно време е мошне присутно во Австралија, САД и Канада, наменето за поновите доселеници од НР Кина. Денес добар дел од иселеничките весници на интернет ги нудат обете писма за читателите. За разлика од ова, упростените кинески знаци се речиси сеприсутни во НР Кина, Сингапур и Малезија.

НР Кина издава секакви материјали со традиционално писмо наменети за земјите што го користат, а истото важи и за нив, кога изготвуваат материјали наменети за континентална Кина. Пред современото упростување, постоеле две причини за употреба на алтернативни знаци. Една од нив била желбата да не се навреди некое уважено лице кога се споменува во помалку формален контекст. Другата причина за ова се ситуациите кога знаците се повторуваат на една страница, при што се користат алтернативни варијанти за да се укаже дека не се работи за грешка на уредникот.

## Мрежни места
Конзорциумот W3C препорачува употреба на јазичната ознака zh-Hant како атрибутна и содржинска вредност за укажување дека страницата е напишана со традиционално кинеско писмо.

## Поврзано
* Кинески знаци
* Упростено кинеско писмо
* Ќу ном
* Ханча
* Кајшу
* Канџи
* Кјуџитај — јапонски традиционални знаци

## Наводи

Категорија:Кинески јазик
Категорија:Писма
Црвеноклуна блатна кокошка

**Црвеноклуната блатна кокошка** () е птица од семејството блатни кокошки која има речиси светска распространетост. Но, орнитолошките здруженија на Северна и Јужна Америка гласаа во јули 2011 година да ја издвојат американската форма на оваа птица во посебен вид, имплементирајќи ја одлуката веднаш, но другите светски здруженија сè уште не ја промениле таксономијата. Оваа птица ја има и во Македонија.

## Опис

Црвеноклуната блатна кокошка е многу специфичен вид, со темно перје одозгора, бело под опашката, жолти нозе и црвен штит на лицето. Младенчињата се покафеави и немаат црвено на лицето. Имаат широк спектар жабурливи повици, а гласно с’скаат кога се во опасност. Тие се средни до големи блатни кокошки со должина од 30 до 38 см, распон на крилјата од 50 до 62 см и тежина од 192 до 500 грама.

Таа е вообичаена птица во мочурливите предели и езерцата со бујна растителност. Популациите од посеверните предели каде езерата замрзнуваат, како јужна Канада, северни САД, источна Европа, се птици преселници.  
Оваа птица се храни со разни растенија и мали водни животни. Тие „пасат“ крај или во плитката вода. Вообичаено се прикриени во растителноста, но знаат да бидат и питоми. И покрај загубата на живеалиштата, тие се широко распространети. Се борат за својата територија. 
Гнездото им претставува кошничка на земјата или во густата растителност. Лежењето им започнува напролет и обично несат околу 8 јајца. Второто легло е послабо со 5-8 јајца. Гнездото подоцна може да го употреби друга женка. Инкубацијата трае околу 3 недели, а ја извршуваат обата родитела. И малечките ги хранат двајцата родители. Малите се оперјуваат по 40-50 дена, а по неколку недели сатнуваат независни. Може да создадат свое легло следната пролет. Кога се во опасност, малечките може да се закачат на телото од родителот, по што тој одлетува на посигурно место.


Image:Waterhoennest.JPG|Гнездо
Image:Teichhuhn 0507241b.jpg|Пиле старо 1–2 недели
Image:Common Moorhen (Immatures) I IMG 8880.jpg|Млади на возраст од 1 месец, сè уште без перје
Image:Gallinula chloropus young.jpg|Младенче на возраст од 3–4 месеци


## Статус
Иако на некои места популацијата им се намалува, сепак, оваа птица е широко распространета и вообичаена, па според класификацијата спаѓа во вид со најмала загриженост.

## Подвидови
Има дванесетина подвида кои денес се сметаат за валидни, а неколку кои се прифатени како синонимски.

## Наводи

## Надворешни врски

* (Common) Moorhen – Species text in The Atlas of Southern African Birds
* Common Moorhen videos, photos & sounds  on the Internet Bird Collection
* Cornell Lab of Ornithology – Common Moorhen
* USGS Patuxent Bird Identification InfoCenter – Common Moorhen Information 
* Madeira Birds – Moorhen breeding in Madeira Island
* Ageing and sexing (PDF; 5.7 MB) by Javier Blasco-Zumeta & Gerd-Michael Heinze 

Категорија:Блатни кокошки
Категорија:Птици на Македонија
Категорија:Таксони опишани од Карл Линеј
Super Collider

***Super Collider*** е четиринаесеттиот студиски албум од треш метал бендот Мегадет. Издаден е на 4 јуни 2013 година, како прв албум во издаваштво на Мастејновата продукциска куќа Трејдкрафт. Музичките новинари и критика негативно го рецензирале албумот, најмногу поради присутните хард рок елементи во звукот. И покрај неповолните оцени, плочата дебитирала на 6. место на американската Билборд 200 табела. Овој пласман бил надминат само од две други студиски остварувања на оваа музичка група.

*Super Collider* е исто така првиот албум на Мегадет по *[[Cryptic Writings]]* (1997) во кој немало промена на музичкиот персонал. На овој албум се наоѓа преработка на песната „Cold Sweat“ од бендот Тин Лизи, прв случај по *[[So Far, So Good... So What!]]* (1988) една не-авторска нумера да се најде во списокот на песни.

На омотот е прикажан Големиот хадронски судирач од ЦЕРН. На позадината може да се забележи и присуството на Вик Ретлхед, но со многу слабо осветлување. Што се однесува до комерцијалниот успех на албумот, 29.000 оригинални примероци биле продадени во првата седмица од неговото излегување во САД.

## Список на песни

## Наводи

Категорија:Албуми на Megadeth
Категорија:Албуми од 2013
Американизација

[мини|десно|Питачка пред американска реклама за [Пепси во Индија]]
**Американизација** (**поамериканчување**) — поим со кој се означува влијанието на американската култура врз останатите култури во светот. Тоа влијание најчесто се пројавува преку популарната култура, храната, технологијата, деловните и политичките навики. Почнал да се употребува уште од 1907 година. Терминот може да се протолкува и со поинакво значење, имено како процес преку кој се наметнуваат американските вредности и обичаи на новите доселеници (нивна културна асимилација).

Можеби најнепосредно американската култура се подава преку холивудските филмови. Тие се средство преку кое целиот свет непосредно се запознава со нивниот начин на живот, културни навики и др. Не помалку влијателни се и американските телевизиски програми кои се емитуваат на глобално ниво.

Поп-музиката е уште еден начин за промоција на оваа западна култура. Поп-иконите како Елвис Присли и Мајкл Џексон имаат продадено повеќе милионски тиражи ширум светот. Брзата храна е едно од поважните обележја на овој феномен, особено големите синџири како Мекдоналдс, Бургер Кинг и Старбакс кои имаат свои ресторани во сите поголеми земји ширум светот. Значаен чинител се и големите сметачки претпријатија со седиште во САД, како Мајкрософт, Епл и ИБМ, кои се водечки приватни дејци во полето на програмската технологија и историски, ширењето на семрежјето.

## Наводи

## Поврзано

* Културна асимилација
* Американска култура
* Американски сон
* Американски империјализам
* Културен империјализам
* Глобализација
* Неоколонијализам
* Позападување (вестернизација)
* Антиамериканизам

Категорија:Културна асимилација
Категорија:Американска култура
Категорија:Западна култура
Црква „Св. Никола“ - Радишани

**Свети Никола** — македонски православен храм во скопската населба Радишани.  Градена е во 16 век. Црквата е мала, еднобродна, засводена со полукружен свод и тристрана апсида на источната страна. Имала и припрата од западната страна која е урната. Калотата на апсидата е потесна од својата основа и на неа има шарање со цигли. Црквата е градена од кршен камен, а е реконструирана во текот на 1980/81 година.
Живописот е фрагментарно зачуван во апсидата, на јужниот и на западниот ѕид, како и на западната фасада. Според стилските одлики датира од 30-тите години на XVII век, поточно од 1631 година. На тоа укажува блискоста на живописот од првиот мајстор на припратата во црквата Св. Архангели над селото Кучевиште. Тоа најдобро се гледа на претставата на Св. Богородица поширока од небото од црквата Св. Никола во споредба со Богородица во конхата на припратата во црквата Св. Архангели. Всушност, тие припаѓаат на првите дела од сликарската работилница на т.н. Овчарско-кабларска сликарска група која гравитира од југ кон северните простори на Балканот. 
Во непосредната околина на црквата постојат стари и напуштени гробишта со доста стари но зачувани камени крстови. Сè до средината на XX век црквата стоела разрушена со зачувани ѕидини, изградени од тенок делкан камен, цигла и малтер во висина од 1 метар, а крај неа за празникот Св. Никола се собирале постарите селани.

## Галерија


Sv.Nikola-Radisani-(severozapad).JPG|Северозападната страна на црквата
Sv.Nikola-Radisani-pogled jug.JPG|Јужната страна на црквата



## Наводи

## Надворешни врски

Категорија:Радишани
Радишани
Мала дропла

**Малата дропла** () е голема птица од семејството на дроплите, единствен член на родот  *Tetrax*.  Распространета е во јужна Европа и западна и Средна Азија. Јужната европска популација е претежно резидентна, но останатите се птици преселници. Средноевропската популација што се размножувала во Унгарија е изумрена веќе неколку децении. Оваа птица живеела и во Македонија.
## Живеалиште
Живеалиштето на малата дропла се широките тревни пространства и степи недопрени од човекот. Но, бидејќи такви има сè помалку, се стеснува и кругот на оваа птица, па таа полека исчезнува. Најверојатно, од тие причини е изумрен вид во Македонија.

## Опис
Иако е најмала од сите дропли, оваа птица е сепак голема колку фазан со должина од 42 до 45 см, распон на крилја - 83-91 см, и тежина 500-900 грама. Одозгора е песок боја со црни и бели шарки. При лет, долгите крилја се интензивно бели. За време на сезоната за парење, мажјакот е кафеав одозгора и бел одоздола, со сива глава и црн врат кој е обрабен и горе и долу со бела линија.

Кај женките и мажјаците вон сезоната на парење недостига драматичниот врат, а женките се одоздола малку потемни. Младенчињата се како женките.

Ова се тивки птици, иако мажјакот има впечатливо дувачко огласување *прррт*.  
Малата дропла има оригинален лет. При преселбата лета со голема брзина и личи како таа да се тресе и потреперува во место, но во исто време се движи брзо напред. Во лет, крилјата испуштаат чуден свиреж кој се слуша далеку. Се собираат во јата, особено зимно време. Тие одат полека и претпочитаат да трчаат повеќе отколку да летаат.

### Размножување
Сезоната на парење започнува во април. Кога се додворуваат мажјаците тапкаат на едно место, па се вивнуваат високо над земјата, свиркајќи со крилјата и мавтајќи до определена висина каде се замрзнуваат на 10-15 секунди, испуштаат едно *црррр* и потоа нагло паѓаат на земјата.
Женките несат 3-5 јајца. Таа ги квачи јајцата седејќи мирни и тивко врз гнездото што се наоѓа на земја. Не се трга од гнездото и дозволува опасноста да се приближи, па често настрадува од тркалата на земјоделските машини.
### Исхрана
Малата дропла е сештојад. Јаде инсекти, глодачи, влекачи и семиња.

## Наводи

*Tomek, Teresa & Bocheński, Zygmunt (2005): Weichselian and Holocene bird remains from Komarowa Cave, Central Poland. *Acta zoologica cracoviensia* **48A**(1–2): 43–65. PDF fulltext

## Надворешни врски
*Oiseaux Photos.

Категорија:Птици на Македонија
Категорија:Таксони опишани од Карл Линеј
Пол Маркус

**Пол Корин Валентајн Маркус** (30 мај 1954 - 13 февруари 2011) бил британски телевизиски режисер и продуцент. Најголем успех постигнал како продуцент на телевизиската серија „Главен осомничен“ („*Prime Suspect*“). Тој исто така работел во кино и во театар.

## Ран живот
Маркус се родил во Лондон во 1954 година, син на драматургот Френк Маркус. Тој се образувал на колеџот Линколн во Оксфорд.

## Наводи

## Надворешни врски
* 

Категорија:Родени во 1954 година
Категорија:Починати во 2011 година
Категорија:Британски телевизиски продуценти
Категорија:Британски телевизиски режисери
Ник Копус

**Николас „Ник“ Копус** (роден на 4 септември, 1966 година во Хендон, Лондон, Англија) — британски кинематографер, режисер и продуцент. Како продуцент и писател тој работел на сериите „Не би требало да сум жив“ (*[[I Shouldn't Be Alive]]*) и „Ако...“ (*[[If... (ТВ серија)|If...]]*).

## Наводи

## Надворешни врски
*

Категорија:Живи луѓе
Категорија:Британски телевизиски продуценти
Категорија:Британски телевизиски режисери
Категорија:Британски филмски режисери
Категорија:Родени во 1966 година
Чурулин

**Чурулин** () — северен вид птица од  семејството на чурулинците.
Распространет е низ Европа, северна Африка и југозападна Азија. Таа е преселница од постудените краеви која зиме преоѓа во Африка. Ја има и во Македонија.

## Опис
Чурулинот е прилично голема блатна птица иако е со средна големина според стандардите на своето семејство. Должината ѝ се движи од 38 до 46 см, со распон на крилјата од 76 до 88 см и тежина од 290 до 535 грама.
Перјето му е со бои од околината во која се вклопува, нозете му се жолти, но впечатлив е неговиот силен црно-жолт клун и големите жолти очи кои потсетуваат на влекачите. Впечатлив е во лет, со црно-белите ознаки на крилјата.
Името на родот *Burhinus* доаѓа од грчкиот *bous* (секира) и *rhis* (нос).

## Поведение
И покрај тоа што е класифициран како блатна птици, чурулинот претпочита суви отворени простори со гола земја. Тој, во голема мера е ноќна птица, особено во сезоната на парење кога ја пее својата гласна ѕвонлива песна *чур-ли, туули, тули тули, чуру-чуру ли*.
Несе 2-3 јајца во гнездото кое го сместува директно на земјата или во мала пукнатинка.
Чурулинот се храни со инсекти, други мали безрбетници и повремено мали влекачи, жаби и глодачи.

## Подвидови
Има 5 подвида од *Burhinus oedicnemus*:   
* *Burhinus oedicnemus distinctus* (Bannerman, 1914) Канарски Острови, централни и западни 
* *Burhinus oedicnemus harterti* Vaurie, 1963
* *Burhinus oedicnemus insularum* (Sassi, 1908) Канарски Острови, источни    
* *Burhinus oedicnemus oedicnemus* (Linnaeus, 1758)
* *Burhinus oedicnemus saharae* (Reichenow, 1894)

## Наводи

## Надворешни врски
*ARKive  Фотографии и видеа.
* Возраст и пол (PDF; 4.7 MB) by Javier Blasco-Zumeta & Gerd-Michael Heinze 

Категорија:Птици на Македонија
Категорија:Чурулинци
Категорија:Таксони опишани од Карл Линеј
Холизам

**Холизам** (од ὅλος [holos], грчки збор којшто значи сите, цело, целовитост, **севкупност**) е идеја според која системите (физички, биолошки, хемиски, општествени, економски, умствени, јазични итн.) и нивните одлики треба да се разгледуваат како целини, а не како збир од составните делови. Овде честопати се вбројува и гледиштето според кое системите на некој начин функционираат како целини, и дека нивното функционирање не може целосно да се разбере само со земање предвид на нивните составни делови.

Редукционизмот честопати се смета за спротивен на холизмот. Редукционизмот во науката вели дека еден сложен систем може да се објасни со редукција до неговите фундаментални делови. На пример, процесите во биологијата се редуцираат до хемија, а законите на хемијата се објаснуваат со помош на физиката.

Општествениот научник и лекар Николас Христакис објаснува дека „во последните неколку векови, картезијанскиот проект во науката се обидува да ја раздроби материјата на сè поситни делчиња, со цел разбирање. И ова делува, но до одредена мерка... меѓутоа, составувањето на нештата со цел тие да се разберат е потешко и најчесто доаѓа подоцна во развојот на научникот или во развитокот на науката“.

## Наводи

Категорија:Епистемологија
Категорија:Теорија за системите
Категорија:Филозофски теории
Категорија:Филозофија на науката
Категорија:Политичка филозофија
Категорија:Општествени теории
Ричард Хендфорд

**Ричард Хендфорд** е британски телевизиски продуцент.

## Надворешни врски
* 

Категорија:Британски телевизиски продуценти
Категорија:Живи луѓе
Лав Виготски

**Лав Семјонович Виготски** (; 17 ноември 1896 — 11 јуни 1934) бил руски и советски психолог, втемелител на првобитната холистичка теорија на човечкиот културен и биосоцијален развиток позната како културно-историска психологија, и водач на Кругот на Виготски.

Најголем дел од работата на Виготски била во полето на развојната психологија, каде тој предложил теорија на развитокот на вишите когнитивни функции кај децата според која расудувањето се јавува со практичната активност во општествената средина. Според него, развитокот на расудувањето е семиотички посредуван процес и затоа е составен дел од културните практики и јазикот, како и од универзалните когнитивни процеси.

Виготски исто така го разработил концептот на зона на наредниот развој, според кој начинот на стекнување со ново знаење е зависен од претходно наученото, како и од достапноста на инструкции.

За време на неговиот живот, теориите на Виготски биле контроверзни во Советскиот Сојуз. Во 1970-те, идеите на Виготски биле воведени на Западот каде биле централна компонента на развитокот на нови парадигми во развојната и педагошката психологија. Иако најпрво теориите на Виготски биле игнорирани од Западот, тие денес се добро познати, макар што учените не секогаш се согласуваат со нив. Во раниот 21 век се забележува тренд на повторно вреднување на сфаќањата на многу од централните концепти и теории на Виготски.

Категорија:Руски психолози
Категорија:Украински научници
Категорија:Апсолвенти на Московскиот државен универзитет
Категорија:Советски Евреи
Категорија:Починати од туберкулоза
Категорија:Белоруски Евреи
Категорија:Погребани на Новодевичките гробишта
Категорија:Когнитивни научници
Категорија:Починати во Москва
Категорија:Родени во 1896 година
Категорија:Починати во 1934 година
Блатна ластовица

**Обична блатна ластовица** () — крајбрежна птица од семејството блатни ластовици. Необично за блатните птици, таа често лови инсекти во лет, слично на ластовиците со кои нема роднински врски, но имаат надворешна сличност. Секако, таа се храни и на земја.

Животната средина на блатната ластовица е отворената земја и често може да се види приквечер крај вода, ловејќи инсекти. Распространета е низ потоплите региони на Европа, југозападна Азија и Африка. Ја има и во Македонија. Таа е птица преселница која зимува во тропска Африка. Ретко може да се види посеверно од нејзиниот опсег.

Оваа птица е долга 24-28 см, со распон на крилјата од 60 до 70 см. Има кратки нозе, долги зашилени крилја, долга чаталеста опашка и краток клун, адаптиран за лов во воздух.  
Грбот и главата ѝ се кафеави, а крилјата со малку потемна нијанса и многу темни завршетоци. Стомакот е бел, но вратот се прелева во жолтеникава нијанса. Има впечатлив жолт круг под клунот обрабен со црна линија, кој започнува од клунот, под очите и завршува на грлото. Под крилјата е костенлива, но во лет изгледа темно.

Потребно е добро познавање за оваа птица да ја разликуваме од многу сличните блатни ластовици, како што е на пример црнокрилата блатна ластовица која може да живее на истиот простор и има, исто така, костенлива боја под крилјата, но опашката ѝ е пократка.

Блатните ластовици образуваат мали, не многу густи колонии. Гнездото претставува мала јамичка среде ниска и ретка тревна површина. Несaт 2-4 јајца. По испилувањето, малечките остануваат во гнездото само 2-3 дена, а потоа се кријат во околните растенија.

Блатната ластовица е еден од видовите на кои се однесува Договорот за заштита на африканско-евроазиските водни птици-преселници.

## Наводи

## Надворешни врски
* Collared Pratincole videos, photos & sounds  on the Internet Bird Collection
* Oiseaux Photos
* 
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze  (spanish)

Категорија:Блатни ластовици
Категорија:Птици на Македонија
Категорија:Животински таксони опишани од Карл Линеј
Алберт Фенел

**Алберт Фенел** (29 март 1920 година во Чизик - 17 април 1988) — британски филмски и телевизиски продуцент.

Најдобро познат е за неговата работа на шпионската драма од 1960 година „Одмаздници“ (*The Avengers*) со Брајан Клеменс.

## Наводи

## Надворешни врски
* 

Категорија:Британски телевизиски продуценти
Категорија:Британски филмски продуценти
Категорија:Родени во 1920 година
Категорија:Починати во 1988 година
Централен воен комитет (Кина)

[мини|десно|250п|Зградата „Првоавгустовска“ — дом на [Министерство за одбрана на Кина|Министерството за одбрана на Кина и Централниот воен комитет.]]

**Централниот воен комитет** (**ЦВК**) (кин. упр. 中华人民共和国中央军事委员会; пинјин: *Zhōnghuá Rénmín Gònghéguó Zhōngyāng Jūnshì Wěiyuánhuì*) означува две одбранбени организации: едната на Комунистичката партија, а другата на самата НР Кина како држава.

Командата на Народноослободителната армија (вооружените сили на Кина) ја има државниот воен комитет, под надзор на Постојаниот комитет на Националното народно собрание. Државниот воен комитет номинално се смета за врховен воен орган, чиј врховен командант е претседателот, избран од Националното народно собрание. Во практика, со војската сепак заповеда партискиот воен комитет, кој е во состав на ЦК на партијата.

Обата комитета имаат ист состав, и со тоа претставуваат една иста организација со две улоги во владиниот и во партискиот систем. На чело на обете стои сегашниот претседател на државата, Си Ѓинпинг. Комитетот брои 11 члена и издава наредби за назначување на виши старешини, операции на војската и воено буџетирање. Речиси сите членови се старешини од висок чин, со исклучок на најважните функции, кои припаѓаат на врховното партиско раководство, со што се обезбедува верност кон државниот апарат.

Комитетот е сместен во зградата на Министерство за одбрана на Кина наречена „Првоавгустовска“.

## Оранизација
Точната внатрешна организација на комитетот е недоволно позната бидејќи важи за голема тајна, но познато е дека има барем пет главни органи: 

*Генералштаб
*Служба за правни работи
*Служба за наоружување
*Дисциплинска инспекција
*Служба за ревизија

## Поврзано
*Министерство за одбрана на Кина
*Народноослободителна армија на Кина

## Наводи

* 
* 

Категорија:Војска на НР Кина
Категорија:Комунистичка партија на Кина
Категорија:Управување со Кина
Категорија:Политика на Кина
Златно блатарче

**Златното блатарче** или **европското златно блатарче** () — вод птица од семејството на блатарките, малку поголема од сличните на неа, американско златно блатарче *Pluvialis dominiica* и тихоокеанското златно блатарче *Pluvialis fulva*, кои освен што се помали се и потенки и со малку подолги нозе. Исто така, пердувите за летање им се сиви, а не бели (се гледаат само при лет).
Оваа птица е распространета низ посеверните делови на Европа и западна Азија. Таа е птица преселница која зимува во јужна Европа и северна Африка. Ја има и во Македонија.

## Опис

Возрасните единки во сезоната на парење се со златни и црни точки на круната, грбот и крилјата. Ликот и вратот им е црн обрабен со бело, градите им се црни и имаат темна опашка. Нозете, исто така, им се црни. Зимно време, црната боја им се губи и тогаш ликот и градите им се жолтеникави, а одоздола се бели.

## Живеалиште

Живеалиштето на златното блатарче се мочурливите и влажни предели на Европа и Азија. Тие гнездат на земја, на сув и отворен простор. Птици преселници се, кои зимуваат во јужна Европа и северна Африка. Околу 500.000 птици зимуваат во Ирска и Велика Британија. Иако е вообичаена птица, поради нарушувањето на животната средина во минатото, таа во некои земји повеќе не гнезди, како на пример, во Полска, каде се појавува само како заскитана.

## Размножување

Гнездото претставува плитка дупка во земјата покриена со малку растителен материјал. Обично се наоѓа на отворена земја, многу ретко заштитено во трева. Несат 4 јајца во период од 2-3 дена, со големина од 52 мм и жолтокафеава боја со потемни точки. Обата родитела наизменично ги квачат јајцата триесетина дена. Откако ќе се испилат, малите веднаш го напуштаат гнездото и се способни да се хранат самостојно, но остануваат под надзор на своите родители. Ако до гнездото се приближи грабливец, возрасните им го одвлекуваат вниманието и ги оддалечуваат од него.

## Исхрана

Овие птици ја пасат храната во тундрите, полињата, крајбрежјата, обично она што ќе го здогледаат. Се хранат и на месечева светлина. Јадат инсекти, ракчиња и бобинки.

## Статус
Златното блатарче е еден од видовите на кои се однесува Договорот за заштита на африканско-евроазиските водни птици-преселници.

## Наводи

* Tomek, T. & Bocheński, Z. (2005). Weichselian and Holocene bird remains from Komarowa Cave, Central Poland. *Acta Zoologica Cracoviensia*, *48A*(1-2), 43-65. PDF fulltext

## Надворешни врски
* Ageing and sexing (PDF; 1.4 MB) by Javier Blasco-Zumeta & Gerd-Michael Heinze 

Категорија:Блатарки
Категорија:Птици на Македонија
Категорија:Животински таксони опишани од Карл Линеј
Ибански јазици

**Ибански јазици** — гранка на малајските јазици, дел од јадрените малајско-полинезиски јазици од семејството на австронезиски јазици. Јазиците ги зборуваат народите: Ибаните, Селакоанците, Кендајанците и останати дајачки народи.

Некое време меѓу јазичарите имало забуна за тоа кои јазици го опфаќа поимот „дајачки јазици“. Се установило дека некои дајачки јазици се малајски (малајско-дајачки), а други не се. Немалајските јазици се нарекуваат копненодајачки јазици.

## Јазици
Јазиците во оваа група се:

*основни ибански: ибански јазик, балауански јазик, ремунски јазик, муаланшки јазик, себеруаншки јазик, себујауански јазик
*кендајански јазик
*кенинџалски јазик

## Поврзано
* Малајско-полинезиски јазици
* Малајски јазици

## Надворешни врски
*Ибански јазици на Ethnologue.

*
Категорија:Аглутинативни јазици
Бери Едгар

**Ентони Бери Едгар** (26 април 1919 - 28 декември 2012), познат како Бери Едгар, бил англиски телевизиски продуцент.

## Ран живот
Бери Едгар е роден во Бирмингем, единственото дете на Елзи Ен и Перси Едгар. Неговиот татко бил музички изведувач и организатор на концерти кој ја основал радио станицата ББС. Бери се школувал во училиштето Оундл.

## Наводи

## Надворешни врски
*

Категорија:Британски телевизиски продуценти
Категорија:Родени во 1919 година
Категорија:Починати во 2012 година
Црква „Св. Ѓорѓи“ - Радишани

**Свети Ѓорѓи** — православен храм во населбата Радишани во градот Скопје. Според изгледот и начинот на изградбата таа потекнува од доцниот средновековен период односно XVI век и многу наликува (речиси е сосема иста) со блиската и соседна црква Свети Никола. Внатрешноста на црквата е живописана со фрески со карактеристична техника на сликарство. Црквата е сместена од левата страна на патот (главната улица Радишанска) и наоѓа на самиот врв на возвишението на кои се наоѓаат селските гробишта на Радишани, кои се дел од нејзиниот двор. Црквата Св.Ѓорѓи сѐ до крајот на шеесеттите години претставувала главна селска црква на Радишани. Еднаш за време на турското владеење таа била разрушена, а потоа била обновена на почетокот на XIX век.

## Галерија

Податотека:Del od freskozivopisot vo crkvata Sveti Gjorgji, Radisani, skopsko(6).jpg|Живопис во црквата


## Наводи

Категорија:Радишани
Радишани
Жлковце

**Жлковце** () е населено место во округот Хлоховец, во Трнавскиот Крај, западна Словачка. Историски гледано, селото за првпат во записите било споменато во 1229 година. Според податоците за бројот на жители од 2011 година, Жлковце има 648 жители.

## Демографија

## Наводи

Категорија:Села во Словачка
Мал пескар

**Малиот пескар** или **малиот свиркач** () е мала блатарка која живее во отворени области со чакал во близина на слатки води, вклучувајќи и јами со чакал, острови и крајбрежја на реките во Европа и западна Азија. Оваа птица ја има и во Македонија. 
## Опис
Возрасните птици имаат сивокафеав грб и крилја, бел стомак, бели гради со една црна линија како ѓерданче. Имаат црна капа, челото им е бело и црна маска околу очите обрабена со бело. Клунот им е краток и темен. Нозете се месо боја, а прстите се поврзани со ципа.

Се разликува од малку поголемиот среден пескар во бојата на нозете, нијансите на главата и присуството на јасниот жолт прстен околу очите.

## Живеалиште и поведение

Малиот пескар живее во близина на слатки води, крај реки, езера, во чакалести предели. Зимно време се селат во Африка.
Гнездото го сместуваат на земја, поточно во чакалот, со малку или без растенија. Обата родитела се менуваат при инкубацијата.
Се хранат пасејќи во мочурливата земја, обично јадејќи тоа што можат да го видат. Јадат инсекти и црви.

Малиот пескар е еден од видовите на кои се однесува Договорот за заштита на африканско-евроазиските водни птици-преселници.

## Наводи

## Надворешни врски

* Little Ringed Plover  Image documentation
* Sexing and ageing (PDF; 5.4 MB) by Javier Blasco-Zumeta & Gerd-Michael Heinze 
* Avibase

Категорија:Блатарки
Категорија:Птици на Македонија
ФК Хјустон Дајнамо

**Хјустон Динамо** е американски професионален фудбалски клуб, со седиште во Хјустон, Тексас, кој се натпреварува во МЛС во која се натпреваруваат најдобрите клубови во САД и три клуба од Канада. Основан во 2005 година како **Хјустон 1836**, годината кога бил основан градот Хјустон, тимот го преименуванал своето име во Хјустон Дајнамо по протестите од страна на хиспанските навивачи, бидејќи 1836 можеше да се преземат мерки во војната за независност на Тексас. Клубот првично ги играл својте натпревари на Стадион Робертсон на Универзитетот во Хјустон но се преселил во BBVA Компас стадион за време на сезоната 2012 во МЛС лигата.

Во 2008 година, под раководство на Доминик Кинар, Хјустон Дајнамо станал првиот клуб од МЛС кој успеал да освои бод на мексиканска почвата во ерата на КОНКАКАФ шампионската лига. Својата прва титула шампион на МЛС, Хјустон ја освоил во 2006 година, кога во финалето со 4-3 на пенали ги победиле Њу Ингланд Револушн, а во 2007 година го одбраниле насловот со победа над истиот противник од 2-1 во регуларниот дел од натпреварот.

Тимот е во сопственост на мнозинство сопственици на Anschutz Entertainment Group (AEG) во партнерство со Brener International Group (на чело со Габриел Бренер), и повеќекратниот светски и олимписки првак во бокс Оскар Де Ла Оја. Тренер на тимот е поранешниот американски репрезентативец Доминик Кинар.

## Моментални играчи

## Титули
***[[МЛС|МЛС куп]]** : 2006, 2007.

## Наводи

## Надворешни врски
*Официјално мрежно место
*Резултати и пласман soccerway

Хјустон Дајнамо
Сиченг

**Сиченг** (кин. упр. 西城区, пинјин: *Xīchéng Qū*) — реон во градот Пекинг. Зафаќа површина од 32&nbsp;км² и со тоа претставува најголем составен дел од стариот град (во II обиколница), а населението брои 706.691 жители. Поделен е на 15 подреони.

Во рамките на реонот се наоѓаат деловното подрачје Сидан, Бејхајскиот парк, Џиншанскиот парк, Шечахај и Џунгнанхај, како и подреонот со популарни со места за излегување, Хоухај. Пред комунизмот, во ова подрачје живееле највеќето аристократи и членови на царското семејство. Во Сиченг е сместена и најстарата католичка црква во Пекинг — Катедрала на Безгрешното зачетие.

## Economy
Во Сјиџенг се сместени седиштата на шпедитерското претпријатие COSCO, новинската агенција Сјинхуа, Банката на Кина и Државната електродистрибуција.

## Поважни места во Сиченг
*Пекиншка зоолошка градина
*Камбанарија и тапанарија (кули Голоу и Џунглоу)
*Храм Фајуен
*Еснаф Хугуанг
*Храм Миаојинг
*Џамија Ниуџие
*Лиуличанг - чаршија и пазар на старини
*Дворец на кнезот Гунг
*Сјинџиекоу

## Образование
Во реонот се наоѓа Средното училиште при Пекиншкиот педагошки универзитет

## Родени во Сиченг
* Си Ѓинпинг — Претседател на Кина

## Наводи

## Надворешни врски
*Портал на реонската управа на Сјиџенг  
*Галерија на Хоухај 
*Галерија на Чиенхај 

Категорија:Реони во Пекинг
Среден пескар

**Средниот пескар** или **средниот свиркач** () — мала блатна птица. Живее во отворени простори, на крајбрежјата, плажите или низините во близина на вода, низ северна Евроазија и северна Канада. Некои птици живеат во копното на западна Европа и гнездат до северна Франција. Оваа птица ја има и во Македонија.

## Опис

Возрасните средни пескари се долги 17-19 см, со распон на крилјата од 35 до 41 см. Имаат сивокафеав грб и крилја, бел стомак, бели гради и една црна линија преку нив. Имаат кафеава капа, бело чело, црна маска преку очите и краток портокалово-црн клун. 
Нозете му се портокалови и само двата прста му се малку споени со ципа. Младенчињата се посветли од возрасните, често со нецелосна сивокафеава линија на вратот, темен клун и матно жолтеникавосиви нозе.

Овој вид се разликува од помалиот мал пескар по бојата на нозете, декорацијата на главата и недостатокот на жолт прстен околу очите.

## Поведение

Средниот пескар живее крај слатки води, на отворени места, во постудените делови од Земјата. Таа е птица преселница која зимува во Африка. Но, распространетоста ѝ се проширува и во поумерените краишта каде е постојан жител преку целата година, како на пример во Велика Британија и северна Франција.

Гнездото го поставува на земја, на отворен простор без заштита од растенија. Ако потенцијален грабливец се приближи до гнездото, возрасниот ќе се оддалечи, обидувајќи се да го привлече вниманието и глуми дека има скршено крило. Се разбира, кога натрапникот ќе биде доволно далеку од гнездото, птицата ќе одлета и избега.

Се храни пасејќи на бреговите, најчесто со инсекти, ракчиња и црви.

## Подвидови

Постојат три слабо дефинирани подвида, кои варираат во големината и бојата на мантијата, а се спојуваат каде им се преклопуваат живеалиштата:
* *Charadrius hiaticula hiaticula* - се размножува во умерена западна Европа, северно до централна Скандинавија; постојан жител или преселница на кратки растојанија до југозападна Европа. Најголем и најсветол подвид;
* *Charadrius hiaticula psammodroma* - се размножува во Исланд, Гренланд и северна Канада; зимува во западна Африка. Среден по големина и боја;
* *Charadrius hiaticula tundrae* - се размножува во арктичка северна Скандинавија и Азија; зимува во Африка и југозападна Азија. Најмал и најтемен подвид.

На подвидовите *C. h. hiaticula* и *C. h. tundrae* се однесува Договорот за заштита на африканско-евроазиските водни птици-преселници.

## Наводи

## Надворешни врски
* Picture story about the biology and courtship behaviour with pass in review of ''Ringed Plover'' 
* Ageing and sexing (PDF; 3.9 MB) by Javier Blasco-Zumeta & Gerd-Michael Heinze 

Категорија:Блатарки
Категорија:Птици на Македонија
Категорија:Таксони опишани од Карл Линеј
Морски пескар

**Морскиот пескар** () е мала блатарка која се среќава и во Македонија.

## Опис
Морскиот пескар е долг 15-17 см. Тој е помал, посветол, со подолги нозе и потенок клун од средниот пескар. Линијата на градите не е целосна и често личи како темна дамка од страната на градите. Грбот му е кафеавосив, а стомакот бел, без шарки. Во сезона на парење, ознаката на градите е црна, инаку е кафеава. Некои мажјаци во сезоната на парење имаат црно чело и црна маска преку очите.  Нозете му се црни. Во лет, пердувите за летање му се црнкави обрабени со силна бела боја на краевите. Летачкиот повик е остро  *бип*.

## Поведение
Живеалиштето на морскиот пескар се песочните морски плажи и соленкави езера, и понекогаш крај слатки води. 
Гнезди на земја и несе 3-5 јајца.

Во потоплите региони оваа птица е постојан жител, но од северните краеви се сели во тропските. 
Се храни со инсекти и други безрбетници, кои ги лови со трчи-пауза техника, за разлика од другите блатарки кои претежно полека одат и пасат по крајбрежјето.

Оваа птица има неколку географски раси, од кои најмногу се издвојуваат двете кои живеат во Америка, наречени **снежен пескар**. Тие имаат пократки нозе, посветли и посиви се одозгора отколку птиците во Стариот Свет, и на мажјаците во сезона на парење им недостига испакнатата капа, како и маската врз очите која е или многу слаба или воопшто ја нема. Генетските истражувања објавени 2009 година, сугерираат дека оваа птица е посебен вид.

Кај расите од Индија и Шри Ланка исто така, недостига капата и имаат слаба маска врз очите.

## Статус

Во многу делови од светот, многу е тешко овој вид непречено да се размножува на плажите поради човечките активности и нивните животни. Универзитетот на Калифорнија во Санта Барбара вложува напори да ја рехабилитира популацијата на снежниот пескар со заштита на плажите во централна Калифорнија кои минуваат низ универзитетскиот кампус.

На морскиот пескар се однесува Договорот за заштита на африканско-евроазиските водни птици-преселници.

## Наводи

* 
* 
* 
* 

## Надворешни врски

* www.westernsnowyplover.org
* Ageing and sexing (PDF; 2.2 MB) by Javier Blasco-Zumeta & Gerd-Michael Heinze 

Категорија:Блатарки
Категорија:Птици на Македонија
Категорија:Таксони опишани од Карл Линеј
Неутрофилен гранулоцит

**Неутрофилните гранулоцити** се клетки од групата на грануларни леукоцити. Најголем дел од леукоцитите отпаѓаат на неутрофилите и тоа од 50-70%. Неутрофилите содржат јадро сегментирано на 2-5 дела.

Категорија:Крвни клетки
Категорија:Цитологија
Категорија:Клеточна биологија
Категорија:Човекови клетки